
МЕТОДИКА 
ЗА ОЦЕНЯВАНЕ НА КАНДИДАТИТЕ ДОПУСНАТИ ДО ВТОРИ И ТРЕТИ ЕТАП НА КОНКУРСА ЗА ЗАЕМАНЕ НА 2 /две/ ЩАТНИ БРОЙКИ ЗА ДЛЪЖНОСТ „СЪДЕБЕН ДЕЛОВОДИТЕЛ“ СЪГЛАСНО ЗАПОВЕД № 276/29.05.2026 г. И НА 1 /една/ ЩАТНА БРОЙКА ЗА ДЛЪЖНОСТ „СЪДЕБЕН АРХИВАР“ СЪГЛАСНО ЗАПОВЕД № 277/29.05.2026 г. В ОКРЪЖЕН СЪД – ПЕРНИК


	ІІ-ри етап – писмен тест, обхващащ въпроси от Закона за съдебната власт, Правилника за администрацията на съдилищата, Етичния кодекс на съдебните служители, съдържащ 30 /тридесет/ въпроса. 
 Преди обявяването на началото на практическия изпит, комисията проверява личните данни на кандидатите срещу представен документ за самоличност.
 Не се разрешава използването на компютри, мобилни телефони, нормативни актове, съдебна практика и други помощни материали и технически средства. При констатирано нарушение конкурсната комисия отстранява кандидата от по-нататъшно участие, за което се съставя протокол.
За попълването на теста се осигурява време от 60 /шестдесет/ минути. 
	 За всеки верен отговор на теста се дава по 1 /една/ точка, а за грешен отговор не се отнемат точки. В теста няма въпроси с повече от един верен отговор.Точките се приравняват към оценки от 2 /две/ до 6 /шест/, както следва:
		

	Точки
	Оценки 

	30
	6

	от 26 до 29
	5

	От 21 до 25  
	4

	От 11 до 20 
	3

	10 и надолу
	2




 До ІІІ-ти етап ще се допускат кандидати с определена оценка от ІІ-ри етап /тест/ равна и по-висока от 4.00, за което ще бъдат своевременно уведомени на интернет страницата на ОС – Перник.


ІІІ-ти етап – Събеседване с всеки един кандидат по отделно, като последен етап от провеждането на конкурса.

Начин на провеждане:

Всеки кандидат следва накратко да се представи.
Да изложи мотивацията си за работа в съдебната система на конкретната длъжност.
На кандидата ще бъдат поставени въпроси, свързани с умения за работа в екип, кариерно развитие, квалификация, комуникативни умения, релевантен опит, относим към изискванията за длъжността.
При провеждане на събеседването се преценява логичност, последователност, аргументираност и стил на изложението и комуникативни способности на кандидатите.
На устния изпит - събеседване, кандидатите ще бъдат оценявани от членовете на комисията поотделно с оценки от 2 /мин./ до 6 /макс./
Общата оценка от ІІІ-ти етап ще се образува средноаритметично от оценките, дадени на кандидата от всеки член на комисията.
Крайната оценка, според която ще се извърши крайното класиране, ще се формира като сбор от оценката, получена от ІІ-ри етап и от ІІІ-ти етап.
При получени равни оценки, на по-предно място ще бъде класиран кандидатът с по-висок резултат от теста.

Въз основа на проведеният конкурс, комисията ще класира успешно издържалите кандидати съобразно получените резултати.

	Протоколът от крайния резултат на конкурса се оповестява на втория етаж в Съдебната палата - на таблото за съобщения на Окръжен съд - Перник и на интернет-страницата на ОС-Перник в 3-дневен срок от провеждането му.

